PLÁN OBCE MARGECANY  NA ZAVEDENIE EURA

Obsah:

I.	Východiská
II.	Funkcie obce pri zavedení eura
III.	Oblasti zodpovednosti a úlohy obce
IV.	Schválenie eurotímu
V.	Rozhodnutie o plánoch na zavedenie eura v rozpočtovej organizácii obce
VI.	Krízový scenár
VII.	Monitorovanie postupu obce pri príprave na zavedenie eura
VIII.	Harmonogram úloh obce a kontrolné termíny jeho plnenia
IX.	Prílohy

I.  Východiská

     Slovenská republika sa k zavedeniu spoločnej meny euro zaviazala súčasne so svojím vstupom do Európskej únie (1. mája 2004).
     Obec Margecany sa hlási ku svojej zodpovednosti za plynulé zavedenie eura vo svojich podmienkach a na svojom území. Zaväzuje sa aktívne spolupracovať so všetkými dotknutými subjektmi na svojom území, v prípade potreby aj mimo neho, s cieľom predísť akýmkoľvek problémom pri zavádzaní eura a s cieľom prispieť k tomu, aby sa Slovenská republika stala k 1. januáru 2009 úspešne členom eurozóny.
     Obec Margecany preberá zodpovednosť za organizačnú a obsahovú prípravu na zavedenie eura v rozsahu svojich samosprávnych kompetencií v podmienkach vlastného sídla, vrátane zavedenia eura v rozpočtovej  organizácií. V rokoch 2008 a 2009 sa zaväzuje vyčleniť na tento účel dostatočné vlastné finančné, materiálne a ľudské zdroje. 
     Plán obce Margecany na zavedenie eura rešpektuje všetky princípy Národného plánu zavedenia eura v SR a zohľadňuje všetky ďalšie v súčasnosti dostupné informácie o procese zavedenia eura.
     Plán obce Margecany na zavedenie eura sa bude v prípade potreby aktualizovať a dopĺňať, predovšetkým s cieľom zohľadniť budúce legislatívne normy a s cieľom reagovať na aktuálne potreby.

II. Funkcie obce pri zavedení eura

     Ako subjekt verejnej správy preberá obec zodpovednosť za hladké zavedenie eura na úseku všetkých kompetencií, právomocí a úloh, ktoré budú zavedením eura dotknuté, a to voči externým i interným partnerom.
     Ako zriaďovateľ rozpočtovej  organizácie preberá obec zodpovednosť za účinnú pomoc pri zabezpečovaní všetkých krokov a postupov, ktoré umožnia tejto  organizácií hladké zavedenie eura v jej  podmienkach a zároveň za výkon dohľadu pri plnení plánu obce a vlastného plánu organizácie na zavedenie eura.
     Ako zamestnávateľ preberá obec zodpovednosť predovšetkým za podrobné informovanie svojich zamestnancov o pripravovanom duálnom zobrazovaní platov a o jeho pravidlách, ako aj o spôsobe prepočítavania miezd podľa schváleného konverzného kurzu.

III. Oblasti zodpovednosti a úlohy obce

     Obec Margecany určuje nasledovných šesť hlavných oblastí svojej zodpovednosti:
1.	Legislatívno-právna oblasť
2.	Ekonomická oblasť
3.	Hospodársko-administratívna oblasť
4.	Technická oblasť
5.	Komunikácia
6.	Dohľad a kontrola nad zavedením eura v miestnych podmienkach

1. Legislatívno-právna oblasť
a) Všeobecná oblasť
b) Legislatívne normy obce
c) Zmluvné vzťahy
d) Majetok, majetkové podiely

     V rámci legislatívno-právnej oblasti obec, jeho orgány a odborní pracovníci vykonajú najmä tieto úlohy:
-	oboznámenie s obsahom Národného plánu zavedenia eura v SR, s obsahom „generálneho zákona“ o zavedení eura v SR
-	schválenie plánu obce na zavedenie eura, priebežné oboznamovanie s novými alebo novelizovanými zákonmi
-	revízie VZN, rozhodnutí starostu, interných smerníc, rozhodnutí riaditeľov organizácií
-	inventarizácia obsahu zmluvných vzťahov a dohôd obce, inventarizácia majetku
-	premena, prepočet a zaokrúhlenie menovitých hodnôt vkladov do imania a základného imania z korún na menu euro

2. Ekonomická oblasť
a) Rozpočet
b) Účtovníctvo
c) Inventarizácia majetku
d) Dane a poplatky
e) Finančné doklady
f) Pokladňa
g) Ekonomická štatistika, výkazníctvo
h) Konzultácie s audítorom, daňovým poradcom

     V rámci ekonomickej oblasti obec, jeho orgány a odborní pracovníci vykonajú najmä tieto úlohy:
-	kvantifikácia výdavkov a schválenie rozpočtu spojených so zavedením eura, príprava viacročného rozpočtu obce na roky 2008-2010, inventarizácia majetku, inventarizácia sadzieb daní a daňových pohľadávok, ako aj poplatkov, tlačív a formulárov a pod.
-	kontrola a zmena platobných výmerov
-	konverzia archivovaných dát pre potrebu historického porovnávania, analýzy, rozpočtovanie a iné procesy riadenia v obci

3. Hospodársko-administratívna oblasť
a) Finančno-administratívna dokumentácia
b) Povinné duálne zobrazovanie cien platieb a iných hodnôt
c) Ľudské zdroje (mzdy, sociálne dávky, vzdelávanie zamestnancov)
d) Materiálne zabezpečenia, investície
e) Hotovostný peňažný obeh. 

     V rámci hospodársko-administratívnej oblasti obec, jeho orgány a odborní pracovníci vykonajú najmä tieto úlohy:
-	kontrola a úprava cenníkov v sociálnych službách, v oblasti rekreačných aktivít, športu, kultúry atď.
-	kontrola a úprava dávok v sociálnej oblasti
-	kontrola a úprava poplatkov v školách a školských zariadeniach, knižnici, v oblasti bytového a miestneho  hospodárstva
-	zabezpečenie povinného duálneho zobrazovania
-	zmena platového  poriadku obce, preškolenie všetkých zamestnancov obce a rozpočtovej  organizácie

4. Technická oblasť
a) Informačné systémy obce, rozpočtovej  organizácie

     V rámci technickej oblasti obec, jeho orgány a odborní pracovníci vykonajú najmä tieto úlohy:
-	revízie informačných finančných systémov obce, identifikácia potrieb na ich úpravu, vypracovanie plánu ich konverzie a úpravy

5. Komunikácia
     V rámci komunikácie s občanmi obec, jeho orgány a odborní pracovníci vykonajú najmä tieto úlohy:
-	spracovanie vlastného komunikačného plánu
-	trvalé informovanie občanov o dopade zavedenia eura v SR na miestnej úrovni – zmena VZN, zmena platobných výmerov na úseku miestnych daní a poplatkov, poplatkov za služby, zmena platieb za prenájom priestorov, zmena poplatkov v sociálnej, školskej a ďalších oblastiach a pod.
-	vytvorenie priestoru na dialóg s občanmi o eure na obecnom úrade pri vybavovaní rozličných záležitostí občanov
-	spolupráca s miestnymi organizáciami
-	komunikácia s tzv. ohrozenými skupinami, napr. dôchodcami, sociálne odkázanými občanmi, Rómami a pod.

6. Dohľad a kontrola nad zavedením eura v miestnych podmienkach
     V rámci dohľadu a kontroly nad zavedením eura v miestnych podmienkach obec, jeho orgány a odborní pracovníci vykonajú najmä tieto úlohy:
-	podrobné oboznámenie všetkých zainteresovaných s pravidlami prepočtu korún na eurá a s pravidlami duálneho oceňovania
-	výkon kontroly nad dodržiavaním pravidiel duálneho oceňovania na trhových miestach 
-	umiestnenie tabúľ s konverzným kurzom na viditeľnom mieste na obecnom úrade a na trhoch a trhových miestach
-	postup v rámci zákonných kompetencií obce voči porušovateľom pravidiel

IV. Schválenie eurotímu

     Obecné zastupiteľstvo schvaľuje zloženie pracovnej skupiny, zodpovedajúcej za prípravu na hladké zavedenie eura, v nasledujúcom zložení:

Vedúci skupiny: Ing. Igor Petrik – starosta obce    

Členovia: 

	Bc. Miroslav Kaľavský – zástupca starostu obce
		
	Mgr. Mária Kráľová – riaditeľka ZŠ s MŠ 

	Ing. Imrich Keruľ – hlavný kontrolór obce

	Ing. Oľga Machilová  - ekonómka                

V. Rozhodnutie o plánoch na zavedenie eura v rozpočtovej  organizácii obce 

     Plány na zavedenie eura v rozpočtovej organizácií nebudú  súčasťou plánu obce na zavedenie eura. 
     Obec poskytne metodickú pomoc organizáciam  a bude vykonávať dohľad a kontrolu nad plnením plánov jednotlivých organizácií.

VI. Krízový scenár

     Pod krízovou situáciou sa rozumie situácia, ktorá by vážne ohrozila prípravu na zavedenie eura v obci a v jej rozpočtovej organizácií.
     V prípade, že by v najdôležitejších oblastiach ( informačné systémy, VZN a ďalšie smernice obce, miestne dane a poplatky, pripravenosť zamestnancov) obec neplnila včas a riadne väčšinu svojich úloh, bude vzniknutú situáciu riešiť v rámci svojich kompetencií ihneď starosta, alebo sa problémami bude aj mimo dohodnutého harmonogramu zaoberať obecné zastupiteľstvo.

VII. Monitorovanie postupu obce pri príprave na zavedenie eura

     Členovia eurotímu budú o postupe práce informovať starostu priebežne, minimálne raz za mesiac. 
     Starosta bude o postupe práce informovať obecné zastupiteľstvo minimálne raz za štvrťrok.
     Hlavný kontrolór vykonáva v zmysle plánu svojej kontrolnej činnosti kontrolu a informuje zastupiteľstvo o plnení plánu obce a rozpočtovej  organizácie na zavedenie eura minimálne raz za polrok.
     Komisie OZ podľa okruhu problémov prerokovávajú a prijímajú odporúčania na riešenie problémov, spojených so zavedením eura v obci raz za štvrťrok. 

VIII. Harmonogram úloh obce a kontrolné termíny jeho plnenia

     Podrobný harmonogram úloh je prílohou tohto plánu.

IX. Prílohy

•	Harmonogram úloh obce a kontrolné termíny jeho plnenia

Schválené na zasadnutí OZ dňa 4.7.2008                             

	Ing. Igor Petrik
	 starosta obce
	      H a r m o no g r a m		
	úloh obce Margecany pri zavedení meny euro v SR.		
			
Tremín	Ú l o h a	zodpovednosť	
2008/07	Menovanie pracovnej skupiny /eurotímu/ na zavedenie eura	starosta obce	
2008/07	Schválenie plánu obce vrátane harmonogramu úloh	OZ	
2008/07	Schválenie plánu rozpočtovej organizácie na zavedenie eura	riaditeľka ZŠ s MŠ	
2008/07	Oboznámenie pracovníkov obce s plánom a harmonogramom na 	Ing.Machilová	
 	zavedenie eura	 	
2008/07	Úprava IS v oblasti miezd, účtovníctva, daní a poplatkov, služieb 	Ing.Machilová	
 	dodávateľmi software	 	
2008/07	Zabezpečenie duálneho zobrazovania 	Ing.Machilová	
2008/07-	Informovanie občanov o zavedení eura na miestnej úrovni v MR a 	starosta obce	
12	v Hlásniku	Ing. Machilová	
 	 	 	
2008/08	Umiestnenie tabule s konverzným kurzom v priestoroch OcÚ	Ing.Machilová	
2008/08	Umiestnenie tabule s konverzným kurzom v priestoroch trhoviska	Vojtek	
2008/10-	Kontrola a úprava zmluvných vzťahov,  VZN, smerníc obce	Ing. Machilová	
12	 	Ing.Kováčová	
 	 	Vojtek	
2008/11	Vydanie príkazu na vykonanie inventarizácie majetku obce	starosta obce	
 	k 31. 12. 2008	 	
2008/12	Určenie potreby hotovosti a jej obstaranie od peňažného ústavu	starosta obce	
2008/12	Kontrola a úprava cien a úhrad v oblasti bytového hospodárstva	Vojtek	
2008/12	Spracovanie zoznamu pohľadávok v Sk a euro, ako podklad pre 	Ing.Machilová	
 	spracovanie rozpočtu na rok 2009	Ing.Kováčová	
2008/12	Príprava viacročného rozpočtu obce na roky 2009 -11 v Sk aj	starosta obce  a 	
 	euro	komisia	
2008/12	Kontrola a príprava platových výmerov na rok 2009	Ing.Kováčová 	
 	 	 	
priebežne	Kontakt s ohrozenými skupinami obyvateľov 	komisia	
priebežne	Oboznámenie sa s obsahom nových zákonov	pracovníci obce